CELEX: 32021D2021
Language: bg
Date: 2021-11-18 00:00:00
Title: Решение за изпълнение (ЕС) 2021/2021 на Комисията от 18 ноември 2021 година относно някои спешни мерки във връзка с африканската чума по свинете в Германия (нотифицирано под номер С(2021) 8468) (само текстът на немски език е автентичен) (текст от значение за ЕИП)

19.11.2021   
               
               
                  BG
               
               
                  Официален вестник на Европейския съюз
               
               
                  L 413/34
               
            
         РЕШЕНИЕ ЗА ИЗПЪЛНЕНИЕ (ЕС) 2021/2021 НА КОМИСИЯТА
         от 18 ноември 2021 година
         относно някои спешни мерки във връзка с африканската чума по свинете в Германия
         
            
               (нотифицирано под номер С(2021) 8468)
            
         
         (само текстът на немски език е автентичен)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 259, параграф 1 от него,
         като има предвид, че:
         
                     (1)
                  
                  
                     Африканската чума по свинете е инфекциозна вирусна болест по отглежданите и дивите свине, която може да окаже сериозно въздействие върху съответната популация от животни и върху рентабилността на свиневъдството и да причини смущения в движенията на пратки от тези животни и продукти от тях в рамките на Съюза и в износа към трети държави.
                  
               
                     (2)
                  
                  
                     При поява на огнище на африканска чума по свинете при отглеждани свине съществува сериозен риск от разпространение на болестта към други животновъдни обекти за отглеждани свине.
                  
               
                     (3)
                  
                  
                     С Делегиран регламент (ЕС) 2020/687 на Комисията (2) се допълват правилата за контрол на болестите от списъка, посочени в член 9, параграф 1, букви а), б) и в) от Регламент (ЕС) 2016/429 и определени като болести от категории A, B и C в Регламент за изпълнение (ЕС) 2018/1882 на Комисията (3). По-специално в членове 21 и 22 от Делегиран регламент (ЕС) 2020/687 се предвиждат определянето на ограничителна зона при поява на огнище на болест от категория А, включително африканската чума по свинете, както и прилагането на определени мерки в нея. Освен това в член 21, параграф 1 от посочения делегиран регламент се предвижда, че ограничителната зона включва защитна зона, надзорна зона и, ако е необходимо, допълнителни ограничителни зони около или в непосредствена близост до защитните и надзорните зони.
                  
               
                     (4)
                  
                  
                     В Регламент за изпълнение (ЕС) 2021/605 на Комисията (4) се определят специални мерки за контрол във връзка с африканската чума по свинете. По-специално в член 3, буква а) от посочения регламент за изпълнение се предвижда в случай на огнище на африканска чума по свинете при отглеждани свине да се определи ограничителна зона в съответствие с член 21, параграф 1 от Делегиран регламент (ЕС) 2020/687.
                  
               
                     (5)
                  
                  
                     След потвърждаването на 15 ноември на огнище на африканската чума по свинете в федералната провинция Мекленбург–Предна Померания Германия информира Комисията за актуалната обстановка на своя територия във връзка с тази болест и в съответствие с Делегиран регламент (ЕС) 2020/687 и Регламент за изпълнение (ЕС) 2021/605 определи ограничителна зона, която включва защитна зона и надзорна зона, в които се прилагат общите мерки за контрол на болестта съгласно Делегиран регламент (ЕС) 2020/687, за да се предотврати по-нататъшното разпространение на болестта.
                  
               
                     (6)
                  
                  
                     С цел да се предотвратят излишни затруднения за търговията в рамките на Съюза и да се избегне налагането на необосновани пречки пред търговията от страна на трети държави, е необходимо ограничителната зона по отношение на африканската чума по свинете в Германия, която включва защитна зона и надзорна зона, да бъде бързо определена на равнището на Съюза в сътрудничество с посочената държава членка.
                  
               
                     (7)
                  
                  
                     Предвид неотложността на епизоотична обстановка в Съюза във връзка с разпространението на африканската чума по свинете е важно мерките, определени в настоящото решение за изпълнение, да започнат да се прилагат възможно най-скоро.
                  
               
                     (8)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Германия гарантира, че определената от тази държава членка ограничителна зона, в която се прилагат мерките, предвидени в Делегиран регламент (ЕС) 2020/687 за защитните и надзорните зони, обхваща най-малко областите, посочени в приложението към настоящото решение за изпълнение.
         
         
            Член 2
            Настоящото решение се прилага до 15 февруари 2022 г.
         
         
            Член 3
            Адресат на настоящото решение е Германия.
         
         
            Съставено в Брюксел на 18 ноември 2021 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  OB L 84, 31.3.2016 г., стр. 1.
         
            (2)  Делегиран регламент (ЕС) 2020/687 на Комисията от 17 декември 2019 г. за допълнение на Регламент (ЕС) 2016/429 на Европейския парламент и на Съвета по отношение на правила за профилактика и контрол на някои болести от списъка (ОВ L 174, 3.6.2020 г., стр. 64).
         
            (3)  Регламент за изпълнение (ЕС) 2018/1882 на Комисията от 3 декември 2018 г. за прилагането на някои правила за профилактика и контрол на болести за категориите болести от списъка и за установяване на списък на животинските видове или групите животински видове, които носят значителен риск от разпространение на болестите от списъка (ОВ L 308, 4.12.2018 г., стр. 21).
         
            (4)  Регламент за изпълнение (ЕС) 2021/605 на Комисията от 7 април 2021 г. за определяне на специални мерки за контрол във връзка с африканската чума по свинете (ОВ L 129, 15.4.2021 г., стр. 1).
      
      
         
            ПРИЛОЖЕНИЕ
            
                        Области, определени като ограничителната зона в Германия съгласно член 1
                     
                     
                        Дата, до която се прилагат мерките
                     
                  
                        Защитна зона
                        
                           Landkreis Rostock
                        
                        
                                    —
                                 
                                 
                                    Gemeinde Lalendorf mit den Ortsteilen Vogelsang, Raden, Lalendorf, Mamerow und Bergfeld.
                                 
                              
                     
                        15 февруари 2022 г.
                     
                  
                        Надзорна зона
                        
                           Landkreis Rostock
                        
                        
                                    —
                                 
                                 
                                    Gemeinde Dahmen mit den Ortsteilen Barz, Bockholt und Neu Ziddorf,
                                 
                              
                                    —
                                 
                                 
                                    Gemeinde Dalkendorf mit den Ortsteilen Amalienhof, Appelhagen, Bartelshagen, Dalkendorf,
                                 
                              
                                    —
                                 
                                 
                                    Gemeinde Dobbin-Linstow mit dem Hallaliter Forst,
                                 
                              
                                    —
                                 
                                 
                                    Gemeinde Groß Roge mit den Ortsteilen Groß Roge, Klein Roge, Mieckow, Neu Rachow, Rachow, Wotrum und Zierstorf,
                                 
                              
                                    —
                                 
                                 
                                    Gemeinde Groß Wokern mit den Ortsteilen Groß Wokern, Klein Wokern, Neu Wokern, Nienhagen, Uhlenhof und Waldschmidt,
                                 
                              
                                    —
                                 
                                 
                                    Gemeinde Hohen Demzin mit den Ortsteilen Burg Schlitz, Görzhausen, Grambzow, Groß Köthel, Hohen Demzin, Karstorf und Klein Köthel,
                                 
                              
                                    —
                                 
                                 
                                    Gemeinde Hoppenrade mit den Ortsteilen Koppelow, Schwiggerow und Striggow,
                                 
                              
                                    —
                                 
                                 
                                    Gemeinde Kuchelmiß mit den Ortsteilen Ahrenshagen nördlich der L11, Hinzenhagen, Kuchelmiß und Wilsen,
                                 
                              
                                    —
                                 
                                 
                                    Stadt Laage mit dem Ortsteil Pölitz,
                                 
                              
                                    —
                                 
                                 
                                    Gemeinde Lalendorf mit den Ortsteilen Bansow, Carlsdorf, Dersentin, Friedrichshagen, Gremmelin, Klaber, Krassow, Krevtsee, Langhagen, Lübsee, Neu Krassow, Neu Zierhagen, Niegleve, Nienhagen, Reinshagen, Roggow, Rothspalk, Schlieffenberg, Tolzin, Vietgest und Wattmannshagen,
                                 
                              
                                    —
                                 
                                 
                                    Stadt Teterow – Stadtgebiet bis Bergringstadion/Malchiner Straße,
                                 
                              
                                    —
                                 
                                 
                                    Gemeinde Warnkenhagen mit den Ortsteilen Hessenstein und Warnkenhagen,
                                 
                              
                           Landkreis Mecklenburgische Seenplatte
                        
                        
                                    —
                                 
                                 
                                    Gemeinde Vollrathsruhe, Ortsteil Klein Luckow.